tartuNLP/wikipedia-smugri-20251201 huggingface dataset:
Nakkushaigused

Nakkushaigused (ladina keeles "morbi contagiosi", ainsuses "morbus contagiosus") ehk infektsioonhaigused (ladina keeles "morbi infectiosi", ainsuses "morbus infectiosus") on haigused või haigustunnusteta kandlusseisundid, mille põhjustab organismi sattunud nakkustekitaja ja mille puhul on võimalik levik inimeselt või loomalt inimesele või loomale otseselt või kaudselt. 
Nakkushaigusi põhjustavad nakatunult tervele kanduvad tõvestavad ehk patogeensed mikroorganismid (ainuraksed, mikroseened, bakterid, riketsiad) või viirused, laiemas tähenduses on nakkushaigused ka parasitaarhaigused ehk parasitoosid. Haigusnähud võivad tuleneda mitte ainult nakkustekitajatest, vaid ka nende elutegevuse jääkainetest. 
Nakkushaiguste ja nende tõkestamise uurimisega tegeleb epidemioloogia. 
Nakkushaiguste arsti nimetatakse infektsionistiks.
Nakkushaiguste leviku tõkestamise põhilised vahendid tänapäeva meditsiinis on hügieen ja vaktsineerimine.
Eestis esineb viimasel ajal vaktsiinidega välditavaid nakkushaigusi harva (nt leetrid, punetised, difteeria, teetanus), tuberkuloositõrje programm on saavutanud kontrolli tuberkuloosi üle. Metsloomade vaktsineerimine marutaudi vastu on vähendanud marutõve ohtu ka inimestel. Samas on endiselt kõrge puukidega levivatesse nakkushaigustesse (puukentsefaliiti ja puukborrelioosi) haigestunute arv. Suur probleem on ka HIV-nakkuse levik.
Nakkushaiguste valdkonda reguleerib Eestis nakkushaiguste ennetamise ja tõrje seadus. Nakkushaiguste seiret ning järelevalvet korraldab Eestis terviseamet.
Norfolki maakond

Norfolki maakond ("Norfolk County") on maakond USA-s Massachusettsi osariigis.
Maakonna halduskeskus on Dedham ja suurim linn Quincy.
Maakonna pindala on 1150 km², millest 120 km² moodustab veepindala.
Elanike arv oli 2020. aasta rahvaloenduse järgi 725 981. Aastal 2010 oli elanikke 670 850 ja 2000. aastal 650 308.
Norfolki maakonnas on sündinud neli USA presidenti (John Adams, John Quincy Adams, John F. Kennedy ja George H.W. Bush).
Sissetulekult leibkonna kohta oli Norfolki maakond USA-s 2019. aastal 24. kohal ($107 361) ja osariigis esikohal.
Ajalugu.
Norfolki maakond moodustati 26. märtsil 1793. aastal Suffolki maakonna osast.
Barry maakond

Barry maakond ("Barry County") on maakond USA-s Michigani osariigis. Geograafilised koordinaadid on 42°60' N, 85°31' W.
Maakonna halduskeskus on Hastings.
Maakonna pindala on 1494 km², millest 54 km² moodustab veepindala.
Elanike arv oli 2010. aasta rahvaloenduse järgi 59 173. Aastal 2000 oli elanike arv 56 755.
Barry maakond (Missouri)

Barry maakond ("Barry County") on maakond USA-s Missouri osariigi edelaosas. Geograafilised koordinaadid on 36°71' N, 93°83' W.
Maakonna halduskeskus on Cassville ja suurim linn Monett.
Maakonna pindala on 2048 km², millest 31 km² moodustab veepindala.
Elanike arv oli 2010. aasta rahvaloenduse järgi 35 597. Aastal 2000 oli elanikke 34 010.
Ajalugu.
Barry maakond moodustati 5. jaanuaril 1835 Greene'i maakonna osast. Maakond on nime saanud Kentucky osariigist pärit postiministri William Taylor Barry järgi.
Atsidotroofne järv

Atsidotroofne järv on väga happelise veega mineraalmaajärv, mis toitub metsa- või sooaladelt tulevast veest. 
Atsidotroofsete järvede biomass on väga väike, nende kaldavett asustavad soopihla-soovõha-tarnade kooslused ning turbasamblad. Sellised järved on näiteks Partsi Mustjärv, Koolma järv, Partsi Neitsijärv, Viroste järv, Pikamäe, jt. Põlvamaal. Need järved on unikaalsed kogu maailmas ning väärivad tõhusat kaitset.
Otsego maakond

Otsego maakond ("Otsego County") on maakond USA-s New Yorgi osariigis. 
Maakonna halduskeskus on Cooperstown ja suurim linn Oneonta.
Maakonna pindala on 2629 km², millest 31 km² moodustab veepindala.
Elanike arv oli 2010. aasta rahvaloenduse järgi 61 676. Aastal 2000 oli elanike arv 62 259.
Ajalugu.
Otsego maakond moodustati ametlikult 16. veebruaril 1791. aastal Montgomery maakonna osast ning maakonna halduskeskuseks sai Cooperstown.
Otsego maakond (Michigan)

Otsego maakond ("Otsego County") on maakond USA-s Michigani osariigis. Geograafilised koordinaadid on 45°02' N, 84°61' W.
Maakonna halduskeskus on Gaylord.
Maakonna pindala on 1362 km², millest 30 km² moodustab veepindala.
Elanike arv oli 2010. aasta rahvaloenduse järgi 24 164. Aastal 2000 oli elanike arv 23 301.
Ajalugu.
Otsego maakond moodustati 1875. aastal.
Renville'i maakond

Renville'i maakond ("Renville County") on maakond USA-s Minnesota osariigis. Geograafilised koordinaadid on 44°72' N, 94°96' W.
Maakonna halduskeskus ja suurim linn on Oneonta.
Maakonna pindala on 2557 km², millest 11 km² moodustab veepindala.
Elanike arv oli 2010. aasta rahvaloenduse järgi 15 730. Aastal 2000 oli elanike arv 17 154.
Ajalugu.
Renville'i maakond moodustati 20. veebruaril 1855. aastal Nicolleti, Sibley ja Wisconsinis asuva Pierce'i maakonna osasdest. Maakond on saanud nime Minnesota ühe esimese valge asuniku Joseph Renville'i järgi.
Renville'i maakond (Põhja-Dakota)

Renville'i maakond ("Renville County") on maakond USA-s Põhja-Dakota osariigis. Geograafilised koordinaadid on 48°71' N, 101°66' W.
Maakonna halduskeskus ja suurim linn on Mohall.
Maakonna pindala on 2310 km², millest 44 km² moodustab veepindala.
Elanike arv oli 2010. aasta rahvaloenduse järgi 2470. Aastal 2000 oli elanike arv 2610.
Ajalugu.
Renville'i maakond moodustati 3. juunil 1873. Maakond on saanud nime Joseph Renville'i järgi.
Mount Pleasant No. 2

Mount Pleasant No. 2 on vald Kanadas Saskatchewani provintsis.
Aastal 2006 oli elanike arv 418.
Argyle No. 1

Argyle No. 1 on vald Kanadas Saskatchewani provintsis.
Aastal 2006 oli elanike arv 267.
Carievale

Carievale on küla Kanadas Saskatchewani edelaosas. 
1. veebruaril 1891 avati Carievale'is postkontor.
Willsi faktor

Willsi faktor ehk antianeemiline faktor on eeldatavasti toiduainetes nagu presspärm (ingl k "autolyzed yeast extract marmite") ja toores maksaekstraktis looduslikult leiduv toitumisfaktor, mida on organismidel vaja, et punaseid vereliblesid ehk erütrotsüüte komplekteerida.
Faktori avastas inglise arst Lucy Wills 1930. aastatel India Meditsiiniteenistuses Bombays töötades.
Janet Watson ja William B. Castle nimetasid uue faktori "Willsi faktoriks" (ingl k "Wills' factor").
Hilisemad nimetused: folaat, ka B10-vitamiin, Bc-vitamiin ja M-vitamiin jpt.
Anthony Kennedy

Anthony McLeod Kennedy (sündinud 23. juulil 1936 Sacramentos) on Ameerika Ühendriikide kohtunik, aastatel 1988–2018 Ameerika Ühendriikide Ülemkohtu liige.
Alates 2006. aastast oli Kennedy Ülemkohtus kaalukeeleks. 9-liikmelises kohtus, kus oli 4 liberaalset ja 4 konservatiivset liiget, määras 12 aasta kestel enamasti tsentristist Kennedy hääl, kumb tiib hääletusel enamuse sai.
27. juunil 2018 teatas Kennedy, et lahkub ametist 31. juulil. President Donald Trump nimetas tema asendajaks Columbia ringkonna apellatsioonikohtu kohtuniku Brett Kavanaugh', kelle Senat kinnitas ametisse sama aasta 6. oktoobril.
Criollo

Criollo on hobusetõug. See aretati "baguales"'test – Argentina pampa taasmetsistunud hobustest.
Need oma korda pärinesid hispaania mustangidest, kes põgenesid 16. sajandil maadeavastajate juurest või kes jäeti maha.
Kuna need hobused on tugevad, väledad ja keskmist kasvu (turja kõrgus 150 cm), siis sobivad nad hästi kauboidele ja polomängijatele.
Ameerika Ühendriikide Ülemkohus

Ameerika Ühendriikide Ülemkohus (inglise keeles "Supreme Court of the United States", lühendatult SCOTUS) on Ameerika Ühendriikide kõrgeim kohus. 
Peaasjalikult toimib Ülemkohus apellatsioonikohtuna, kuhu saab edasi kaevata alama astme föderaalkohtute otsuseid ja ka osariigi kohtute neid otsuseid, mis puudutavad föderaalseadusi. Samal ajal on Ülemkohus ka Ameerika Ühendriikide konstitutsioonikohus, mis tegeleb riigi seadusandluse tõlgendamise ja järelevalvega. Selle otsuseid ei ole võimalik edasi kaevata.
Ülemkohuse institutsiooni näeb ette Ameerika Ühendriikide põhiseaduse III artikkel ja see loodi põhiseaduse jõustumisega 4. märtsil 1789. Sellel on üheksa liiget, kelle nimetab eluks ajaks ametisse Ameerika Ühendriikide president ja kinnitab Ameerika Ühendriikide Senat. Ülemkohtu hoone asub Washingtonis.
Kohtu koosseis.
Seisuga 2. juuli 2020 kuulusid Ameerika Ühendriikide Ülemkohtu koosseisu:
8. aprillil 2017 valiti Ülemkohtu uueks liikmeks aasta varem surnud Antonin Scalia asemel Neil Gorsuch, kes astus ametisse 10. aprillil 2017.
26. juunil 2018 teatas oma peatsest tagasiastumisest Anthony Kennedy. President Donald Trump nimetas 9. juulil tema asendajaks Brett Kavanaugh, kes kinnitati ametisse 6. oktoobril 2018.
Clarence Thomas on kohtu kõige konservatiivsem liige, kõige liberaalsem on Sonia Sotomayor.
Arenal

Arenal on aktiivne kihtvulkaan Costa Rica loodeosas San Josést umbes 90 km loode pool Alajuela provintsis San Carlose kantonis La Fortuna vallas. Selle absoluutne kõrgus on 1633 m. Arenal on koonusekujuline mägi, selle kraatri läbimõõt on 140 meetrit. 
Geoloogia seisukohast on Arenal suhteliselt noor vulkaan, selle vanus on alla 7500 aasta. Vulkaani kohta on kasutatud ka nimesid Pan de Azúcar, Canaste, Volcán de Costarrica, Volcán del Río Frío ja Guatusos.
Sadu aastaid oli ta uinunud vulkaan, mille tipus oli üks kraater. Vulkaani nõlvad olid kaetud tiheda taimkattega. 1968. aastal toimus ootamatu purse, mille käigus hävis väikelinn Tabacón. Purske tagajärjel tekkis kolm kraatrit vulkaani läänenõlval, üks neist on alles siiani.
Aastani 2010 oli Arenal Costa Rica aktiivseim vulkaan ja kuulus maailma kümne aktiivsema vulkaani hulka. Oktoobrist 2010 Arenali vulkaaniline aktiivsus vähenes ja pursked muutusid harvemaks.
Tõnis Kask

Tõnis Kask (2. detsember 1929 Tarvastu – 27. august 2016) oli eesti filmi- ja telerežissöör. 
Ta lõpetas 1949. aastal Viljandi 2. Keskkooli, 1953 GITIS-e eesti stuudio ning oli 1962–1964 täiendõppel sama instituudi kõrgematel kursustel (televisiooniteooria eriala). 
1953–1957 töötas ta Tallinna Draamateatri näitlejana ja lavastas isetegevusteatrites. 1957. aastast töötas Eesti Televisioonis, esialgu režissööri assistendina, hiljem oli ta propagandasaadete pearežissöör, alates 1961. aastast Tallinna Televisioonistuudio (ETV) pearežissöör ja kunstiline juht, 1982–1984 ETV režissöör-lavastaja, 1984–1987 režissöör Tallinnfilmis ning 1987–1992 Eesti Telefilmi peatoimetaja, hiljem vabakutseline lavastaja.
Looming.
Tõnis Kask oli esimese kodumaise maaelu probleemidele keskendunud teledokumentaaldraama "Mis Koosta peres uudist?" (1965–1973, stsenaristid Helgi Oidermaa ja Rein Karemäe) looja. Tema algatatud on kaks revolutsioonilisi ajaloosündmusi ja Eesti iseseisvuse tekkelugu dokumentaalselt käsitlevat telesarja: 25-jaoline "Sünniaasta" (1976–1977) ja 10-jaoline "Poliitilised kired" (1978–1980). Koos Astrid Reinlaga on Tõnis Kask populaarse teleseriaali "Õnne 13" idee ja pealkirja kaasautor ning ta oli sarja esimene režissöör-lavastaja (aastail 1993–2003, kokku 227 jagu).
Ta on lavastanud filme, näiteks "Pimedad aknad" (1968), "Kaks päeva Viktor Kingissepa elust" (1981), "Õnnelind flamingo" (1986), "Kaks paari ja üksindus" (1985) ja "Vana mees tahab koju" (1991). 
Ta on mänginud filmis "Näitleja Joller" (1960).
Mihkel Poll

Mihkel Poll (sündinud 14. augustil 1986 Tallinnas) on eesti pianist.
Ta on õppinud Nõmme Muusikakoolis Helve Kuuskmanni juures ning Tallinna Muusikakeskkoolis Ivari Ilja ja Maigi Pakri klassis. Seejärel õppis Eesti Muusika- ja Teatriakadeemias Ivari Ilja klaveriklassis ning Guildhalli Muusika- ja Draamakoolis Ronan O'Hora juures. 
2016. aastal sai ta Eesti Muusika- ja Teatriakadeemias prof Ivari Ilja klaveriklassis õppinult doktorikraadi.
Isiklikku.
Tema ema on Kadri Hunt, isa oli pianist ja muusikapedagoog Siim Poll (1965–2014), õde viiuldaja Mari Poll.
Austraallased

Austraallased on Austraalia põhirahvas, kes on põhiliselt kujunenud 19.–20. sajandil saabunud inglise, iiri ja šoti ümberasujatest. Kõnelevad inglise keele Austraalia varianti. 2006. aasta rahvaloenduse andmetel oli erinevate konfessioonide kristlasi austraallaste hulgas 63.9%, 18,7% ei järginud ühtegi usku ja 11,2% usk oli teadmata.
Tänapäeval loetakse austraallasteks kõiki Austraalia kodanikke sõltumata nende etnilisest päritolust või isegi kõiki Austraalia elanikke. 2011. aasta rahvaloenduse andmetel elas Austraalias 22 906 400 inimest. Lisaks sellele elab välisriikides ligikaudu 1 miljon austraallast.
Eestis elas 2011. aasta rahvaloenduse andmetel 35 austraallast, neist Tallinnas 21.
Austraalia kodakondsus eksisteerib alates 26. jaanuarist 1949, enne seda olid Austraalias sündinud inimesed Suurbritannia kodanikud.
Anguillara Sabazia

Anguillara Sabazia on linnaks nimetatav omavalitsusüksus ("comune") Itaalias Lazio maakonnas Rooma provintsis. Anguillara Sabazia sai linnaõigused vabariigi presidendi 2001. aasta 28. detsembri dekreediga.
Anguillara Sabazia kõrgus merepinnast on 195 meetrit, asustustihedus keskmiselt inimest ruutkilomeetri kohta.
Haldus.
Anguillara Sabazia piirneb järgmiste omavalitsusüksustega: Bracciano, Campagnano di Roma, Cerveteri, Fiumicino, Rooma, Trevignano Romano.
Anguillara Sabazia halduspiirides asuvad järgmised asulad ja asumid: Fonte Claudia, Stazione, Ponton dell'Elce.
Loodus.
Anguillara asub 32,7 km Roomast loodes, Sabatini mägedes, Bracciano järve kallastel. Omavalitsusüksuse territooriumil on ka osa Martignano järvest.
Infrastruktuur.
Raudtee.
Anguillarat läbib Rooma-Capranica-Viterbo raudteeliin.
Egon

Egon (Mount Egon, Gunung Egon, mõnikord nimetatakse ka Gunung Namang) on kihtvulkaan Indoneesias Florese saare kaguosas Maumere lahes. 
29. jaanuaril 2004 toimunud purske tõttu tekkinud maalihe sundis evakueerima 6000 inimest. 15. aprillil 2008 evakueeriti tuhandeid inimesi vulkaani aktiivsuse tõttu.
GIGN

GIGN (prantsuse k: "Groupe d'Intervention de la Gendarmerie Nationale") on Prantsuse sandarmeeria eriüksus. Üksus loodi 1973. aastal ja sinna kuulub umbes 120 võitlejat. Üksus on oma tegevusaja jooksul kinni pidanud üle 1000 kurjategija, tapnud 14 kahtlusalust ja kaotanud hukkunutena kaks liiget. Suuremate operatsioonide ajal kipub GIGN rivaalitsema Prantsuse riigipolitsei eriüksuse RAIDiga.
Ladispoli

Ladispoli on linnaks nimetatav omavalitsusüksus ("comune") Itaalias Lazio maakonnas Rooma provintsis. Ladispoli sai linnaõigused vabariigi presidendi 2011. aasta 12. aprilli dekreediga.
Ladispoli kõrgus merepinnast on 2 meetrit, asustustihedus keskmiselt inimest ruutkilomeetri kohta.
Haldus.
Ladispoli piirneb järgmiste omavalitsusüksustega: Cerveteri, Fiumicino.
Ladispoli halduspiirides asuvad järgmised asulad ja asumid: Marina di San Nicola, Monteroni, Palo Laziale, Osteria Nova.
Loodus.
Türreeni mere kaldal asuvas Ladispolis on kaks väikest jõge, Sanguinara ja Vaccina, üle mille viib neli silda (kaks neist on puusillad).
Ajalugu.
Esimesed jäljed inimasustusest Ladispoli aladel pärinevad ajavahemikust 3000–2000 eKr. Ladispoli asula tekkis etruskide linna Cerveteri vana sadama Alsiumi kohale. Aastal 272 eKr konfiskeerisid roomlased pooled Ladispoli maadest ja rajasid sinna kolooniad. Villaomanike seas olid teiste seas ka Pompeius ja Julius Caesar.
1200. aastal on Ladispoli (Castrum Pali kindlustatud asula) dokumentides esmamainitud. Erinevatele Rooma aristokraatidele kuulunud Castrum Palis on peatunud teiste seas kardinal Franciotto Orsini, paavst Aleksander VI Borgia, Felice Orsini Della Rovere (Julius II vallastütar), paavstid Paulus III ja Sixtus V, kardinalid Flavio ja Virgilio Orsini.
 Torre Flavia soo loodusmälestis
Infrastruktuur.
Raudtee.
Ladispolit läbib Rooma–Civitavecchia–Pisa raudteeliin.
Egon (eesnimi)

Egon on mehenimi, mis tuleb nimest Eugene. Seda kasutatakse palju Austrias, Tšehhis, Saksamaal, Ungaris, Slovakkias, Rootsis, Madalmaades ja Eestis.
Eestis oli 2022. aasta 1. jaanuari seisuga eesnimi Egon 478 mehel. Egon oli populaarsuselt 280. mehenimi. Egon oli keskmiselt 41 aasta vanune (mediaanvanus oli 42). Kõige populaarsem on eesnimi Egon vanuserühmas 45–49, kus neid oli 10 000 elaniku kohta 8,57.
Petra Uberalová

Petra Uberalová (sündinud 11. aprillil 1995 Bratislavas) on Slovakkia tennisist.
Koos Šveitsi esindava Belinda Benciciga jõudis ta 2012. aastal USA lahtistel meistrivõistlustel noorteturniiril paarismängus finaali, kus paar pidi vastu võtma kaotuse USA paarilt Gabrielle Andrews ja Taylor Townsend.
Kiinapuu

Kiinapuu ("Cinchona" L.) on madaraliste sugukonda kuuluvate igihaljaste lehtpuude perekond. Perekonda kuulub ligi 40 liiki. 
Enamik liike kasvab looduslikult troopilise Ameerika [[Andid]]e idanõlvadel: [[Peruu]]s, [[Ecuador]]is, [[Boliivia]]s, [[Columbia]]s ja [[Venezuela]]s.
Kasvandustes kasvatatakse neid ka troopilistes maades [[farmaatsiatööstus]]e tooraineks, aga ka [[homöopaatia]]s kasutamiseks. 
Olulisemad kiinapuuliigid on järgmised:
Nimepanek.
Kiinapuude perekonnale nimepanijaks peetakse Carolus "Carl" Linnaeust, kes olevat aastal 1742 nimetanud kiinapuu perekonna [[Chinchón]]i krahvinna auks, krahv olevat 1600. aastail [[ketšuad|ketšuat]]e tarkuse kohaselt tarvitanud [[malaaria]]sse haigestunud krahvinna raviks kiinapuu koort ("Cinchonae cortex"). 
Ravi.
Kiinapuu koort ehk kiinakoort ("Cinchonae cortec") on kasutatud mitme haiguse (näiteks [[malaaria]]) raviks juba sajandeid.
Homöopaatias.
Kiinapuu koore (ingl "peruvian bark") tarvitamisega seostatakse ka [[homöopaatia]] teket. Nimelt otsustas [[Samuel Hahnemann]], tõlkides [[William Cullen]]i raamatut "A Treatise on the Materia Medica", mõningaid kiinapuu koorele omistatud “tervistavaid” omadusi [[malaaria]]ravis ka enda peal proovida. Ilmnenud sümptomitest tuletas ta, et sarnased sümptomid peaksid ilmnema ka teistel tervetel indiviididel. Seda koort tarvitanud haiged tervenesid. See ajendas teda sõnastama ravi juhtmõtte: "sarnane ravib sarnast" (ladina keeles "similia similibus curentur"), mida ta kasutas esmakordselt essees "Indications of the Homeopathic Employment of Medicines in Ordinary Practice", avaldatud 1807 (Hufeland Journal).
Keemiline koostis.
"Cinchona" alkaloidid.
[[Pilt:Cinchona alkaloids.png|pisi|"Cinchona" alkaloidid]]
Kiinapuu koor sisaldab näiteks järgmisi alkaloide: 
Kiniin.
Kiinapuu koores leiduv alkaloid kiniin takistab malaariasääskede edasikantava [[malaariaplasmoodium]]i arengut [[erütrotsüüt]]ides ja alandab palavikku. Leiab kasutust ka orgaanilises keemias ja farmaatsiatööstustes, kus koorest toodetakse [[kiniinhüdrokloriid]]i, [[kiniindihüdrokloriid]]i, [[kiniinsulfaat]]i ja muid aineid. 
Kiniini sünteesis esimesena [[Robert Burns Woodward]].
Kiniini stereoisomeer "Quinidine" on ravim, mida kasutatakse nii "Plasmodium falciparum"i põhjustatud [[malaaria]] kui ka [[südame rütmihäired|südame rütmihäirete]] raviks humaanmeditsiinis. 
Kiinapuu on [[Peruu]] ja [[Ecuador]]i rahvuspuu. 
Viited.
[[Kategooria:Madaralised]]
Agulid

Agulid (endanimetus "агулар") on rahvas Dagestanis. Kõnelevad aguli keelt, mis kuulub dagestani keelte lesgi-samuri ehk kagurühma. 2010. aasta rahvaloenduse andmetel elas Venemaal 34 160 aguli, neist Dagestanis 28 054 (0,96% elanikkonnast).
Eestis elas 2011. aasta rahvaloenduse andmetel 2 aguli, mõlemad Tallinnas.
Agulide asualad paiknevad Dagestani kaguosas mäestikualades. Agulide põhiline tegevusala on olnud loomakasvatus. Karmide looduslike tingimuste tõttu on maaviljelus olnud teisejärguline.
Agulid on islamiusulised (sunniidid). Islami võtsid nad vastu 15.–18. sajandil. Enne seda olid nad kristlased ja vähesel määral ka judaistid.
Aguli kirjakeel loodi alles 1990. aastal. Kuni 1952. aastani õppisid aguli lapsed koolis lesgi keeles, alates 1953. aastast toimub õppetöö vene keeles. 2010. aasta rahvaloenduse andmetel valdas aguli keelt Venemaal 28 054 inimest.
Isobutaan

Isobutaan ehk metüülpropaan on alkaan (küllastunud süsivesinik), mille molekulis on neli süsinikuaatomit, nagu ka butaanil, kuid mis erineb butaanist molekulistruktuuri poolest. Nimelt paiknevad butaani molekulis süsinikuaatomid sirge ahelana, isobutaanis on need aga hargnenud.
Normaalolekus on isobutaan lõhnatu ja värvitu gaas, selle sulamistemperatuur on −140 °C ja keemistemperatuur −10 °C.
Alates 1993. aastast, mil keskkonnakaitseorganisatsioon Greenpeace ja Saksa firma Foron tegid vastava ettepaneku, kasutatakse isobutaani külmikute jahutuselementides freoonide asemel. Isobutaani mõju maakera osoonikihile on minimaalne ja see ei mõjuta kuigivõrd ka globaalset soojenemist. Teisalt võib isobutaan lekke korral süttida. 2009. aastal oli isobutaan kasutusel umbes 300 miljonis külmikus.
Fourpeaked

Fourpeaked (Fourpeaked Mountain) on kihtvulkaan Põhja-Ameerika loodeosas USAs Alaska osariigis. Selle absoluutkõrgus on 2105 meetrit. 
Geoloogide arvates oli see kustunud vulkaan, mis purskas viimati umbes 10 000 aastat tagasi, kuid 17. septembril 2006 hakkas vulkaan uuesti purskama.
Irruputuncu

Irruputuncu vulkaan (Iru Phutunqu) on tegevvulkaan Tšiili ja Boliivia piiril. 
Selle absoluutkõrgus on 5163 m. See on suhteliselt väike vulkaan, selle tipus on kaks kraatrit ning lõunapoolsemas kraatris on fumaroolid. 
Esimene kaasaegne purse toimus 1995. aastal.
Kasatochi vulkaan

Kasatochi vulkaan (Kasatochi volcano, aleuudi keeles Qanan-tanax) on kihtvulkaan USAs Alaskas Aleuudi saartel. Ta purskas viimati 7. augustil 2008. 
Vulkaan asub Atka väinas Atka saare läänetipust loode pool ja Bolšoi Sitkini saarest ida pool. Vulkaan moodustab samanimelise asustamata saare pindalaga 5051 km².
Robert Woodward

Robert Burns Woodward (10. aprill 1917 Boston, Massachusetts – 8. juuli 1979 Cambridge, Massachusetts) oli Ameerika Ühendriikide keemik orgaanilise keemia vallas. Aastal 1965 pälvis ta Nobeli keemiaauhinna.
Panus orgaanilise keemia arengusse.
Robert Woodwardi sünteesitud orgaaniliste molekulide ja/või sünteetiliste ainete süntees ja struktuur (osaline)
Ta tegi koostööd Roald Hoffmanniga ja 1970. aastatel avaldasid nad koos "The Conservation of Orbital Symmetry" teooria.
Podenzana

Podenzana on omavalitsusüksus ("comune") Itaalias Toscana maakonnas Massa ja Carrara provintsis.
312 meetri kõrgusel merepinnast asuva Podenzana asustustihedus on keskmiselt inimest ruutkilomeetri kohta. 
Podenzana piirneb järgmiste omavalitsusüksustega: Aulla, Bolano (SP), Calice al Cornoviglio (SP), Follo (SP), Licciana Nardi, Tresana.
Podenzana halduspiirides asuvad järgmised asulad: Bagni, Barco, Campana Battia, Casa Borsi, Casalina, Ceresedo, Cerghiraro, Cospedo, Cuncia, Faito, Ficaro, Fogana, La Costa, Laghi, Lagneda, Loppiedo, Metti, Montale, Montalini, Oliveto, Pagliadiccio, Pianello, Serracanda, Sescafale.
 Madonna della Neve pühakoda Gaggios
 Metti oratoorium
 Genicciola nekropolid
 "Torre Malaspiniana" Pratos
 San Giacomo ja San Cristoforo kirik Chiesa Podenzanas
 San Rocco kirik Chiesa di Montedivallis
Aulla

Aulla on linnaks nimetatav omavalitsusüksus ("comune") Itaalias Toscana maakonnas Massa ja Carrara provintsis. Aulla sai linnaõigused Itaalia presidendi 2011. aasta 12. aprilli dekreediga. 1. jaanuaril 2014 ühendati Aulla halduspiiridesse naaberomavalitsusüksus Podenzana.
Aulla kõrgus merepinnast on 64 meetrit, asustustihedus keskmiselt inimest ruutkilomeetri kohta. 
Haldus.
Aulla piirneb järgmiste omavalitsusüksustega: Bolano (SP), Fivizzano, Fosdinovo, Licciana Nardi, Podenzana, Santo Stefano di Magra (SP), Sarzana (SP).
Aulla halduspiirides asuvad järgmised fraktsioonid: Albiano Magra, Bettola, Bibola, Bigliolo, Calamazza, Canova, Caprigliola, Chiamici, Gorasco, Filanda, Lizzano, Malacosta, Olivola, Pallerone, Piano di Bibola, Quercia, Ragnaia, Ripa di Quercia, Sannaco, Serricciolo, Stadano, Stadano Bonaparte,Vaccareccia, Valenza, Vecchietto, Venezia di Albiano.
Loodus.
Aulla asub ajaloolises Lunigiana piirkonnas, mõne kilomeetri kaugusel Liguuria piirist. Strateegilises Aulella jõe suubumiskohas Magra jõkke kitseneb ümbritsevate mägede vahele jääv org märgatavalt. Cisa ja Cerreto mäekurudesse viivate teede ristumiskohal asuvat Aullat läbis antiikajal Itaaliat Prantsusmaaga ühendav Via Francigena.
Infrastruktuur.
Raudtee.
Aullat läbivad Parma-La Spezia ja Aulla-Lucca raudteeliinid.
Põltsamaa aia- ja pargikohvikud

Põltsamaa aia- ja pargikohvikud on Põltsamaa linnas kodanikualgatusena toimuvad aiakohvikute päevad. 
Kohvikute idee algataja oli Põltsamaa haridus- ja kultuurinõunik Kadri Suni, kes ammutas inspiratsiooni Kärdla ja Türi kohvikute päevadest.
Põltsamaa aia- ja pargikohvikud 2013.
Esimesed aia- ja pargikohvikute päevad toimusid 6.–7. juulil 2013. Kohvikutele eelnesid inspiratsiooniõhtud, millest esimene toimus 6. detsembril 2012 Põltsamaa noortekeskuses. I kohvikute päevad kandsid teemapealkirja "Linn õue!". Ühtekokku loodi nendeks päevadeks 17 aia- ja pargikohvikut
Saint Louise maakond

Saint Louise maakond ("St. Louis County") on maakond USA-s Missouri osariigis. Geograafilised koordinaadid on 38°64' N, 90°44' W.
Maakonna halduskeskus on Clayton ja suurim linn Florissant.
Maakonna pindala on 1357 km², millest 41 km² moodustab veepindala.
Elanike arv oli 2010. aasta rahvaloenduse järgi 998 954. Aastal 2000 oli elanike arv 1 016 315.
Ajalugu.
Saint Louise maakond moodustati 1. oktoobril 1812.
1876. aastaks oli maakonna elanikkond ligi 380 000, kellest ligi 350 000 (92%) elas Saint Louise linnas. Linnaelanikud aga ei soovinud maksta makse ka maapiirkonna elanike pealt ning polnud rahul oma vähemusesindatusega maakonna valitsuses. Need vastuolud olid linna ja maakonna vahel eksisteerinud juba 1843. aastast, kui linna elanikud palusid Missouri osariigivalitsusel maakond ja linn jagada.
Pärast Ameerika Ühendriikide kodusõja lõppu 1865. aastal algasid vastuolud uuesti. Augustis 1876 toimunud rahvahääletusel otsustas linn (napi häälteenamusega) maakonnast lahku lüüa, samas kui maapiirkonna elanikud olid tugevalt eraldumise vastu. Eraldumine sai teoks märtsis 1877. Maakonna uueks halduskeskuseks sai vastrajatud Clayton, mis sai nime kohaliku talupidaja Ralph Claytoni järgi, kes annetas septembris 1877 maakonnale 100 aakrit maad maakonna uue kohtumaja rajamiseks. 38 000 dollarit maksnud kohtumaja avati detsembris 1878. 
Pärast teise maailmasõja lõppu toimunud eeslinnastumise käigus kasvas maakond kiirelt:
Alates 1970. aasta rahvaloendusest on Saint Louise maakond tänapäevani rahvaarvult Missouri suurim maakond.
IZALL.COM

IZALL.COM on osaühing, mis asutati 2004. aastal. Ettevõte tegeleb liikuvate ja dünaamilist suhtlusvaldkonda toetavate lahendustega – kõnekeskuste, videokoosolekute ning traadita arvutivõrgu lahendustega. Kontorid asuvad Tallinnas ja Helsingis.
Saint Louise maakond (Minnesota)

Saint Louise maakond ("St. Louis County") on maakond USA-s Minnesota osariigis. Geograafilised koordinaadid on 47°58' N, 92°46' W.
Maakonna halduskeskus ja suurim linn on Duluth.
Maakonna pindala on 17 767 km², millest 1644 km² moodustab veepindala.
Elanike arv oli 2010. aasta rahvaloenduse järgi 200 226. Aastal 2000 oli elanike arv 200 528.
Ajalugu.
Saint Louise maakond moodustati 20. veebruaril 1855 Itasca ja endise Newtoni maakonna osadest. Maakond on saanud nime Saint Louise'i jõe järgi.
Videokoosolek

Videokoosolek ehk visuaalne kaugkohtumine ehk videokonverents võimaldab mitte samas ruumis viibivatel osavõtjatel reaalajas suhelda, kasutades selleks televiisorit, videokaamerat ja mikrofoni/kõlarit. Esimesed kasutatavad lahendused meenutasid pigem telefonikõnesid, millele oli lisatud videopilt. Videokoosoleku lahendused ilmusid vähe hiljem ning tänaseni püütakse eristada videokõnet ja videokoosolekut. Videokõnel on kaks osapoolt aga videokoosolekul on rohkem kui kaks osapoolt erinevatest asukohtadest.
Esimene äriliselt kasutatav lahendus oli AT&amp;T loodud. 
Alates 1990, mil arvutustehnika ja arvutivõrguühendustes võis näha jõudluse ja kiiruse kasvu, on videokoosolekut hakatud enam kasutama. Tolle aja esmased kasutajad olid ülikoolid, haiglad, suurettevõtted ja jõustruktuurid.
Tehnoloogia.
Läbi ajaloo on baastehnoloogiline lahendus jäänud samaks. Kasutusel on videokaamerast tuleva signaali edastus televiisorisse. Kaamerast tulev signaal kodeeritakse ja pakitakse kokku ning televiisorisse kuvatav signaal eelnevalt dekodeeritakse ja pakitakse lahti. Videokoosolekute lahendused on läbi ajaloo kasutanud erinevat edastusmeediat – just selle jaoks eraldatud kaablit, telefonivõrku ja internetti.
Just selle jaoks eraldatud kaabli ning telefonivõrgu kasutamisel oli tegemist signaaliedastuse seisukohalt kindla ühendusega. Kindla ühenduse korral oli signaali/paketikadu olematu. Interneti kasutamisel edastusmeediana on tegemist ebakindla ühendusega, kuna edastuskvaliteet pole internetiavaruses kontrollitav ega juhitav. Kokkuvõtlikult telefonivõrgu miinuseks on edastuskiiruse puudumine ja plussiks edastuskindlus ning interneti levikuga vahetusid need omavahel. Telefonivõrgutehnoloogia ületoomisel internetikeskkonda vajas lahendust toimetulek ebakindluse ehk signaalikao/paketikao osas.
Standardid.
Interneti ajastu jaoks loodi uus standard H.264, mis võimaldas videopilti edastada paremini pakitult (lühem edastusaeg, mis omakorda võimaldas sama ajaga edastada suuremat videopilti). Paremini pakkimine võimaldab edastada suurema sagedusega ning ühekordsed vead ei ole nii tähelepanuväärsed. Suurema kvaliteediga edastamisel pikeneb ka edastusaeg ning seetõttu võeti kasutusele standardi laiendus G ehk Scalable Video Codec, lühend SVC.
Tibor Szamuely

Tibor Szamuely (27. detsember 1890 Nyíregyháza – 2. august 1919 Lichtenwörth, Austria) oli juudi rahvusest Ungari kommunistlik poliitik ja ajakirjanik.
Tibor Szamuely töötas pangaametniku ja ajakirjanikuna, astus Ungari Sotsiaaldemokraatlikku Parteisse. Langes Esimeses maailmasõjas 1915. aastal venelaste kätte sõjavangi. 1917. aastal lasti ta vangistusest vabaks. Vahepeal oli ta aga omandanud kommunistliku maailmavaate. Ta organiseeris Moskvas koos Béla Kuniga VK(b)P ungari grupi. 1918. aastal sõitis Szamuely Saksamaale, kus osales Spartakistide Liidu tegevuses koos Karl Liebknechti ja Rosa Luxemburgiga.
3. jaanuaril 1919 pöördus Tibor Szamuely Ungarisse tagasi, kus ta valiti Ungari Kommunistliku Partei Keskkomiteesse ja töötas ajakirjanikuna ajalehe Vörös Újság toimetuses.
Pärast Ungari Nõukogude Vabariigi kehtestamist 21. märtsil 1919 sai temast üks selle juhte, ta oli mitmetel olulistel ametikohtadel (sealhulgas ka sõjanduse rahvakomissar). Ta pooldas äärmuslikke ja vägivaldseid meetodeid. 1919. aasta mai lõpus käis Tibor Szamuely lennukiga Moskvas, kus kohtus Leniniga ja arutas temaga maailmarevolutsiooni perspektiive.
Pärast Ungari Nõukogude Vabariigi kukutamist püüdis Szamuely Austriasse põgeneda, kuid ebaseadusliku piiriületamiskatse käigus lasksid Austria sandarmid ta maha.
Isiklikku.
Ta oli ajaloolase Tibor Szamuely onu.
Kuninglik Gustav Adolfi Akadeemia

Kuninglik Gustav Adolfi Akadeemia, ka Gustav Adolfi Rootsi Rahvakultuuri Kuninglik Akadeemia (rootsi keeles "Kungliga Gustav Adolfs Akademien för svensk folkkultur", lühend "GAA") on üks Rootsi kuninglikest teadusakadeemiatest.
Akadeemia asutati aastal 1932 Uppsalas, kuningas Gustav II Adolfi 300. surma-aastapäeval. 
Akadeemia eesmärk on edendada rootsi rahvakultuurialaseid uuringuid. 
Liikmeskond.
Akadeemial on liikmeid (koos välisliikmetega) umbes 220.
Bernalda

Bernalda on linnaks nimetatav omavalitsusüksus ("comune") Itaalias Basilicata maakonnas Matera provintsis. Bernalda sai linnaõigused 1735. aasta 21. juunil.
Bernalda kõrgus merepinnast on 127 meetrit, asustustihedus keskmiselt inimest ruutkilomeetri kohta. 
Haldus.
Bernalda piirneb järgmiste omavalitsusüksustega: Ginosa (TA), Montescaglioso, Pisticci.
Bernalda halduspiirides asuvad järgmised fraktsioonid: Metaponto, Metaponto Lido, Serramarina, Spineto.
Loodus.
Basento orus 127 meetri kõrgusel platool asuv Bernalda piirneb kirdes Taranto provintsiga. Bradano ja Basento jõe vahel paikneva Bernalda kagupiiriks on Joonia meri.
Kolmekümne aasta (1961–1990) vaatluste andmetel on kõige jahedam kuu jaanuar (keskmine temperatuur +7,8 °C) ja kõige soojem kuu august (keskmine temperatuur +26,1 °C).
Ajalugu.
Antiikajal asus praeguse Bernalda territooriumil Metapontumi linn, mille roomlased purustasid III sajandi lõpul e.m.a.
Linnast pärineb Coppola filmitegijate ja näitlejate perekond, mille liikmed on teiste hulgas ka Francis Ford Coppola, Nicolas Cage ja Sofia Coppola. Francis Ford Coppola vanavanemad Agostino ja Maria Coppola olid mõlemad sündinud Bernaldas ja emigreerusid USAsse 1904. aastal. 2004. aastal ostis Francis Ford Coppola linnas Palazzo Margherita palee.
 Jumalaema kirik
 Carmine kirik
 Sant'Antonio da Padova kloostrikirik rajati 1616. aastal.
 Beranalda kastelli ehitasid tõenäoliselt normannid 11. sajandil.
Georg Sabler (astronoom)

Georg Thomas Sabler (Venemaal tuntud kui Jegor Jegorovitš, vene keeles "Егор Егорович Саблер") (10. aprill (vkj) 1810 Haljala − 4. detsember (vkj) 1865 Vilno) oli Eesti astronoom.
Elulugu.
Georg Sabler oli Haljala pastori Georg Christian Sableri poeg ja Thomas Sableri pojapoeg.
Sabler õppis Tartu Ülikoolis ja 1834 Tartu Ülikooli Professorite Instituudis (F. G. W. Struwe õpilane), dr. phil. (1839, TÜ), väitekiri "Beobachtung über die irdische Stralenbrechung und über die Gesetze der Veränderung derselben". 1833–39 oli ta Tartu Tähetorni assistent. 1839 lahkus koos Wilhelm Struvega Pulkovo observatooriumi, aastast 1861 oli Vilniuse observatooriumi direktor.
Teadustöö.
1833 võttis Georg Sabler osa kronomeetrilisest mereekspeditsioonist, mille eesmärk oli määrata rea Läänemere-äärsete punktide geograafiline pikkus. 1833–35 vaatles ta Kuu kulminatsioone ja 1835 Halley komeeti Dollondi passaažiriistaga. 1836–38 osales ekspeditsioonil Kaspia ja Musta mere kõrguste vahe mõõtmiseks.
Pisticci

Pisticci on linnaks nimetatav omavalitsusüksus ("comune") Itaalias Basilicata maakonnas Matera provintsis. Pisticci sai linnaõigused presidendi 2001. aasta 21. septembri dekreediga.
Pisticci kõrgus merepinnast on 389 meetrit, asustustihedus keskmiselt inimest ruutkilomeetri kohta.
Haldus.
Pisticci piirneb järgmiste omavalitsusüksustega: Bernalda, Craco, Ferrandina, Montalbano Jonico, Montescaglioso, Pomarico, Scanzano Jonico.
Pisticci halduspiirides asuvad järgmised fraktsioonid: Casinello, Centro Agricolo, Marconia, Pisticci Scalo, Tinchi, Marina di Pisticci.
Loodus.
Pisticci piirneb põhjas ja kirdes Basento jõega ning lõunas ja edelas Cavone jõega. Kagupiiriks on Joonia mere Taranto laht. Lääneosas paiknev ajalooline keskus asub kolmel mäel, milleks on Serra Cipolla, San Francesco ja Monte Como.
Kolmekümne aasta (1961–1990) vaatluste andmetel on kõige jahedam kuu jaanuar (keskmine temperatuur +7,4 °C) ja kõige soojem kuu august (keskmine temperatuur +25,5 °C).
Maalihked.
Pisticci ajalugu on olnud lahutamatult seotud maalihetega.
Esimene registreeritud ja dokumenteeritud maalihe leidis aset 1555. aastal
1688. aasta 9. veebruari ööl, pärast tugevat lumesadu toimunud maalihe oli üks laastavamaid. Hukkus umbes 400 inimest.
1976. aastal, pärast novembrivihmu, toimus maalihe "Croci" piirkonnas. Tänu piirkonna elanike õigeaegsele evakueerimisele inimohvreid polnud.
Ajalugu.
Pisticci alad olid asustatud hiljemalt alates 10. sajandist eKr, millest annavad tunnistust mitmed nekropolid.
Hiljem vallutasid ala kreeklased ning Pisticcist sai Metaponto alade tähtis keskus. 5.–4. sajandil eKr elas ja töötas Pisticcis nõndanimetatud Pisticci vaasimaalija.
Pärast Taranto vallutamist läks Pisticci roomlaste võimu alla ja kujunes oluliseks põllumajanduskeskuseks.
 Jumalaema kirik valmis aastal 1542
 Klooster valmis aastal 1087
 Rajatud umbes aastal 1000 normannide poolt
Claiborne'i maakond

Claiborne'i maakond ("Claiborne County") on maakond USA-s Tennessee osariigis. Geograafilised koordinaadid on 36°48' N, 83°66' W.
Maakonna halduskeskus on Tazewell ja suurim linn New Tazewell.
Maakonna pindala on 1144 km², millest 19 km² moodustab veepindala.
Elanike arv oli 2010. aasta rahvaloenduse järgi 32 213. Aastal 2000 oli elanike arv 29 862.
Ajalugu.
Claiborne'i maakond moodustati 29. oktoobril 1801. aastal Graingeri, Hawkinsi ja Andersoni maakonna osades. Maakond on saanud nime Louisiana kuberneri William C. C. Claiborne'i järgi.
Aivo Blum

Aivo Blum (sündinud 13. veebruaril 1966 Tartus) on eesti maalikunstnik ja arvutigraafik.
Ta on lõpetanud Tartu kunstikooli skulptorina ning töötanud restauraatorina (sealhulgas kaks aastat Soomes). 
Seejärel oli ta autojuht Eesti Suursaatkonnas (1992–1999) ja Läti Suursaatkonnas Helsingis (1999–2003). Blum elabki 1989. aastast Helsingis. 
Maalimisega hakkas Blum tegelema töö kõrvalt. Blumide neljatoalise korteri üks ruum oli esialgu sisustatud töötoaks. 1997. aastal asutas ta kunstiteenuseid (arvutigraafikat, maalimist, restaureerimist) osutava väikefirma Blum Artworks.
Claiborne'i maakond (Mississippi)

Claiborne'i maakond ("Claiborne County") on maakond USA-s Mississippi osariigis. Geograafilised koordinaadid on 31°97' N, 90°91' W.
Maakonna halduskeskus ja suurim linn on Port Gibson.
Maakonna pindala on 1299 km², millest 38 km² moodustab veepindala.
Elanike arv oli 2010. aasta rahvaloenduse järgi 9604. Aastal 2000 oli elanike arv 11 831.
Ajalugu.
Claiborne'i maakond moodustati ametlikult 1802. aastal. Maakond on nime saanud Mississippi territooriumi teise kuberneri William Claiborne'i järgi.
Viimsi Teataja

Viimsi Teataja on Viimsi valla ajaleht.
Leht ilmub kaks korda kuus (juulis ei ilmu).
Pontotoci maakond

Pontotoci maakond ("Pontotoc County") on maakond USA-s Oklahoma osariigis. Geograafilised koordinaadid on 34°72' N, 96°69' W.
Maakonna halduskeskus on Ada.
Maakonna pindala on 1878 km², millest 13 km² moodustab veepindala.
Elanike arv oli 2010. aasta rahvaloenduse järgi 37 492. Aastal 2000 oli elanikke 35 143.
Ajalugu.
Pontotoci maakond moodustati 1907. aastal. Maakond on saanud nime tšikasookeelse sõna järgi.
Pontotoci maakond (Mississippi)

Pontotoci maakond ("Pontotoc County") on maakond USA-s Mississippi osariigis. Geograafilised koordinaadid on 34°23' N, 89°04' W.
Maakonna halduskeskus ja suurim linn on Oneonta.
Maakonna pindala on 1298 km², millest 9 km² moodustab veepindala.
Elanike arv oli 2010. aasta rahvaloenduse järgi 29 957. Aastal 2000 oli elanike arv 26 726.
Ajalugu.
Pontotoci maakond moodustati 1836. aastal.
Holti maakond

Holti maakond ("Holt County") on maakond USA-s Nebraska osariigis. Geograafilised koordinaadid on 42°46' N, 98°78' W.
Maakonna halduskeskus ja suurim linn on O'Neill.
Maakonna pindala on 6263 km², millest 13 km² moodustab veepindala.
Elanike arv oli 2010. aasta rahvaloenduse järgi 10 435. Aastal 2000 oli elanike arv 11 551.
Ajalugu.
Holti maakond moodustati 1876. aastal. Maakond on saanud nime postiministri Joseph Holti järgi.
Holti maakond (Missouri)

Holti maakond ("Holt County") on maakond USA-s Missouri osariigi loodeosas. Geograafilised koordinaadid on 40°09' N, 95°21' W.
Maakonna halduskeskus on Oregon ja suurim linn Mound City.
Maakonna pindala on 1215 km², millest 19 km² moodustab veepindala.
Elanike arv oli 2010. aasta rahvaloenduse järgi 4912. Aastal 2000 oli elanikke 5351.
Ajalugu.
Holti maakond moodustati 29. jaanuaril 1841. Maakond on nime saanud Missouri osariigi seadusandja David Rice Holti järgi.
Scotlandi maakond

Scotlandi maakond ("Scotland County") on maakond USA-s Põhja-Carolina osariigis. Geograafilised koordinaadid on 34°84' N, 79°48' W.
Maakonna halduskeskus on Laurinburg.
Maakonna pindala on 831 km², millest 5 km² moodustab veepindala.
Elanike arv oli 2010. aasta rahvaloenduse järgi 36 157. Aastal 2000 oli elanike arv 35 998.
Ajalugu.
Scotlandi maakond moodustati 1899. aastal Richmondi maakonna osast. Maakond on saanud nime Šotimaa ("Scotland") järgi.
Scotlandi maakond (Missouri)

Scotlandi maakond ("Scotland County") on maakond USA-s Missouri osariigi kirdeosas. Geograafilised koordinaadid on 40°45' N, 92°15' W.
Maakonna halduskeskus ja suurim linn on Memphis.
Maakonna pindala on 1138 km², millest 2 km² moodustab veepindala.
Elanike arv oli 2010. aasta rahvaloenduse järgi 4843. Aastal 2000 oli elanike arv 4983.
Ajalugu.
Scotlandi maakond moodustati 29. jaanuaril 1841. aastal Lewise maakonna osast. Maakond on saanud nime Šotimaa ("Scotland") järgi.
Big Horni maakond

Big Horni maakond ("Big Horn County") on maakond USA-s Montana osariigis. Geograafilised koordinaadid on 45°43' N, 107°49' W.
Maakonna halduskeskus ja suurim linn on Hardin.
Maakonna pindala on 12 989 km², millest 52 km² moodustab veepindala.
Elanike arv oli 2010. aasta rahvaloenduse järgi 12 865. Aastal 2000 oli elanike arv 12 671.
Ajalugu.
Big Horni maakond moodustati 1864. aastal.
Big Horni maakond (Wyoming)

Big Horni maakond ("Big Horn County") on maakond USA-s Wyomingi osariigis. Geograafilised koordinaadid on 44°53' N, 107°99' W.
Maakonna halduskeskus on Basin ja suurim linn Lovell.
Maakonna pindala on 8182 km², millest 57 km² moodustab veepindala.
Elanike arv oli 2010. aasta rahvaloenduse järgi 11 668. Aastal 2000 oli elanike arv 11 461.
Ajalugu.
Big Horni maakond moodustati 1896. aastal.
Golden Valley maakond (Põhja-Dakota)

Golden Valley maakond ("Golden Valley County") on maakond USA-s Põhja-Dakota osariigis. Geograafilised koordinaadid on 46°94' N, 103°84' W.
Maakonna halduskeskus ja suurim linn on Beach.
Maakonna pindala on 2595 km². Veekogusid ei ole.
Elanike arv oli 2010. aasta rahvaloenduse järgi 1680. Aastal 2000 oli elanikke 1924.
Ajalugu.
Golden Valley maakond moodustati 19. jaanuaril 1912 Billingsi maakonna osast.
Golden Valley maakond (Montana)

Golden Valley maakond ("Golden Valley County") on maakond USA-s Montana osariigis. Geograafilised koordinaadid on 46°38' N, 109°17' W.
Maakonna halduskeskus ja suurim linn on Ryegate.
Maakonna pindala on 3046 km², millest 3 km² moodustab veepindala.
Elanike arv oli 2010. aasta rahvaloenduse järgi 884. Aastal 2000 oli elanikke 1042.
Ajalugu.
Golden Valley maakond moodustati 8. märtsil 1920.
Wheatlandi maakond

Wheatlandi maakond ("Wheatland County") on maakond USA-s Montana osariigis. Geograafilised koordinaadid on 46°47' N, 109°84' W.
Maakonna halduskeskus ja suurim linn on Harlowton.
Maakonna pindala on 3699 km², millest 13 km² moodustab veepindala.
Elanike arv oli 2010. aasta rahvaloenduse järgi 2168. Aastal 2000 oli elanike arv 2259.
Eddy maakond (New Mexico)

Eddy maakond ("Eddy County") on maakond USA-s New Mexico osariigis. Geograafilised koordinaadid on 32°47' N, 104°30' W.
Maakonna halduskeskus ja suurim linn on Carlsbad.
Maakonna pindala on 10 873 km², millest 41 km² moodustab veepindala.
Elanike arv oli 2010. aasta rahvaloenduse järgi 53 829. Aastal 2000 oli elanike arv 51 658.
Ajalugu.
Eddy maakond moodustati 25. veebruaril 1889.
Eddy maakond (Põhja-Dakota)

Eddy maakond ("Eddy County") on maakond USA-s Põhja-Dakota osariigis. Geograafilised koordinaadid on 47°72' N, 98°90' W.
Maakonna halduskeskus ja suurim linn on New Rockford.
Maakonna pindala on 1800 km², millest 36 km² moodustab veepindala.
Elanike arv oli 2010. aasta rahvaloenduse järgi 2385. Aastal 2000 oli elanike arv 2757.
Ajalugu.
Eddy maakond moodustati 31. märtsil 1885. aastal Fosteri maakonna osast. Maakond on saanud nime Fargo pankuri Ezra B. Eddy järgi.
Policoro

Policoro on linnaks nimetatav omavalitsusüksus ("comune") Itaalias Basilicata maakonnas Matera provintsis. Policoro sai linnaõigused vabariigi presidendi 1988. aasta 15. septembri dekreediga.
Policoro kõrgus merepinnast on 25 meetrit, asustustihedus keskmiselt inimest ruutkilomeetri kohta.
Haldus.
Policoro piirneb järgmiste omavalitsusüksustega: Rotondella, Scanzano Jonico, Tursi, Nova Siri.
Loodus.
Viljakal Metaponto madalikul asuva Policoro kagupiiriks on Joonia mere Taranto laht. Kirdepiiril voolab Agri jõgi.
Kolmekümne aasta (1961–1990) vaatluste andmetel on kõige jahedam kuu jaanuar (keskmine temperatuur +7,8 °C) ja kõige soojem kuu august (keskmine temperatuur +25,4 °C).
Ajalugu.
Policoro läheduses asuvad antiikaegse, VI sajandil e.m.a. rajatud Magna Graecia olulise keskuse Herakleia varemed. Aastal 280 eKr võitlesid roomlased seal Pyrrhosega.
Policoro eraldus Montalbano Jonicost iseseisvaks omavalitsusüksuseks 1959. aastal.
Chautauqua maakond

Chautauqua maakond ("Chautauqua County") on maakond USA-s New Yorgi osariigis.
Maakonna halduskeskus on Mayville ja suurim linn Jamestown.
Maakonna pindala on 3885 km², millest 1134 km² moodustab veepindala.
Elanike arv oli 2010. aasta rahvaloenduse järgi 134 905. Aastal 2000 oli elanike arv 139 750.
Ajalugu.
Chautauqua maakond moodustati 11. märtsil 1808. aastal Genesee maakonna osast.
Chautauqua maakond (Kansas)

Chautauqua maakond on maakond Ameerika Ühendriikides Kansase osariigi kaguosas.
2010. aastal elas maakonnas 3669 inimest. Maakonna keskus ja suurim linn on Sedan (1222 elanikku). Suuremad asulad on veel Cedar Val (646) ja Peru (166).
Maakonna pindala on 1670 km², millest 8 km² moodustab veepindala.
Ajalugu.
Chautauqua maakond moodustati 25. märtsil 1875 endise Howardi maakonna osast. Maakond on saanud nime New Yorgi osariigis asuva Chautauqua maakonna järgi.
Seneca maakond

Seneca maakond ("Seneca County") on maakond USA-s Ohio osariigis. Geograafilised koordinaadid on 41°13' N, 83°13' W.
Maakonna halduskeskus ja suurim linn on Tiffin.
Maakonna pindala on 1432 km², millest 5 km² moodustab veepindala.
Elanike arv oli 2010. aasta rahvaloenduse järgi 56 745. 2000. aastal oli elanikke 58 683.
Ajalugu.
Seneca maakond moodustati 1. aprillil 1820 Huroni maakonna osast. Maakond on saanud nime seneka ("seneca") indiaanlaste järgi.
Seneca maakond (New York)

Seneca maakond ("Seneca County") on maakond USA-s New Yorgi osariigis.
Maakonna halduskeskus on Waterloo.
Maakonna pindala on 842 km², millest 171 km² moodustab veepindala.
Elanike arv oli 2010. aasta rahvaloenduse järgi 35 251. Aastal 2000 oli elanike arv 33 342.
Ajalugu.
Seneca maakond moodustati 1804. aastal Cayuga maakonna osast. Maakond on nime saanud seneka ("seneca") indiaanlaste järgi.
1941. aastast kuni 1990. aastateni tegutses seal Seneca sõjaväebaas, mille aladel kujunes isolatsioonitingimustes välja Seneca valge hirv.
Pokumaa

Pokumaa on Antsla vallas Võrumaal teemapark, mis loodi kunstnik Edgar Valteri idee põhjal. 
Selle aluseks on Valteri raamat "Pokuraamat", mille tegelasteks on väljamõeldud olevused – pokud. Pokude prototüüpideks on tarnamättad. Teemapark loodi peale Valteri surma.
Pokumaad haldab 23. mail 2000 loodud Pokumaa Sihtasutus, mis kuulub Regionaal- ja Põllumajandusministeeriumi haldusalasse. Sihtasutuse kaasasutajad riigi kõrval on Kanepi vald, Urvaste vald, Eestimaa Looduse Fond, Eesti Post, Võro Selts VKKF ning kunstnik Edgar Valter ise.
Highlandi maakond

Highlandi maakond ("Highland County") on maakond USA-s Ohio osariigis. Geograafilised koordinaadid on 39°18' N, 83°60' W.
Maakonna halduskeskus ja suurim linn on Hillsboro.
Maakonna pindala on 1445 km², millest 12 km² moodustab veepindala.
Elanike arv oli 2010. aasta rahvaloenduse järgi 43 589. 2000. aastal oli elanikke 40 875.
Ajalugu.
Highlandi maakond moodustati 1. mail 1805 Adamsi, Clermonti ja Rossi maakonna osadest. Maakond on saanud nime künkliku pinnamoe järgi.
Highlandi maakond (Virginia)

Highlandi maakond ("Highland County") on maakond USA-s Virginia osariigis. Geograafilised koordinaadid on 38°35' N, 79°56' W.
Maakonna halduskeskus on Monterey.
Maakonna pindala on 1077 km². Veekogusid ei ole.
Elanike arv oli 2010. aasta rahvaloenduse järgi 2321. Aastal 2000 oli elanike arv 2536.
Highlandi maakond on väiksema elanike arvuga maakond Virginias.
Ajalugu.
Highlandi maakond moodustati 1847. aastal Bathi ja Pendletoni maakonna osadest. Maakond on saanud nime oma kõrge pinnamoe järgi.
Lucase maakond

Lucase maakond ("Lucas County") on maakond USA-s Ohio osariigis. Geograafilised koordinaadid on 41°68' N, 83°50' W.
Maakonna halduskeskus ja suurim linn on Toledo.
Maakonna pindala on 1543 km², millest 660 km² moodustab veepindala.
Elanike arv oli 2010. aasta rahvaloenduse järgi 441 815. 2000. aastal oli elanikke 455 054.
Ajalugu.
Lucase maakond moodustati 20. juunil 1835 Henry, Sandusky ja Woodi maakonna osadest. Maakond on saanud nime Ohio kuberneri Robert Lucase järgi.
Lucase maakond (Iowa)

Lucase maakond ("Lucas County") on maakond USA-s Iowa osariigis. Geograafilised koordinaadid on 41°01' N, 93°19' W.
Maakonna halduskeskus on Chariton.
Maakonna pindala on 1124 km², millest 9 km² moodustab veepindala.
Elanike arv oli 2010. aasta rahvaloenduse järgi 8898. Aastal 2000 oli elanike arv 9422.
Ajalugu.
Lucase maakond moodustati 1846. aastal Monroe' maakonna osast. Maakond on nime saanud Iowa territooriumi kuberneri Robert Lucase järgi.